Sainas (ežeras)

Sainas (lenk. Jezioro Sajno) – ežeras Augustavo lygumoje, šiaurės rytų Lenkijoje, Palenkės vaivadijoje, Augustavo apskrityje ir Augustavo valsčiuje į pietryčius nuo Augustavo miesto. Ežeras yra Augustavo girių ir ežerų kraštovaizdžio parke. Krantai statūs, apie 90 % apaugę mišriaisiais ir plačialapiais miškais. Ežeras telkšo 118,7 m aukštyje virš jūros lygio. Tai didžiausias Augustavo apskrities ežeras. Rytuose ežeras siauru kanalu jungiasi su mažu Sajeneko ežeru, per kurį eina geležinkelio linija ir kelias. Pietvakarinėje dalyje iš ežero išteka Sajovnicos upelis, Mėtos upės intakas. Manoma, kad ežero pavadinimas kilo nuo jotvingių kalbos žodžio Soia, kas reiškia upė.[reikalingas šaltinis] Šiaurinėje ežero dalyje yra turistinis centras „Karališkieji Vandenys“ (Królowa Woda). Pietinėje ežero pakrantėje yra kelios stovyklavietės. Šaltiniai Nuorodos Ežero nuotraukos Archyvuota kopija 2016-02-11 iš Wayback Machine projekto..